KILPAILUKUTSU M70 TOURIN 2/5 OSAKILPAILU Tammer Golf 10.06.2021

OSALLISTUMISOIKEUS

Pelaajan tulee pelivuoden aikana täyttää tai olla täyttänyt 70 vuotta. Kilpailuun otetaan tasoitusjärjestyksessä enintään 120 pelaajaa. Tasoituksen tulee olla 0...20,0. Kilpailuun osallistuminen edellyttää Suomen Golfseniorit ry:n jäsenyyttä.

PELIMUOTO

Henkilökohtainen lyöntipeli 18 r, SCR ja HCP keltainen tii (n. 5691 m Par 72, reiät 5 ja 18 pelataan siniseltä tiiltä). Kaikki osallistuvat automaattisesti kumpaankin sarjaan.

KILPAILUN SÄÄNNÖT

Kilpailun säännöt ovat nähtävillä SGS:n kilpailusivuilla. Golfauton käyttö on sallittu lääkärintodistuksella. Auton käytöstä on sovittava etukäteen järjestäjän kanssa. Autoa käyttävää ei valita maajoukkuetehtäviin.

ILMOITTAUTUMISET

Tehdään netissä Suomen Golfseniorit sivuilla Golfbox kilpailuohjelmassa. Osoite; [**www.suomengolfseniorit.fi**](http://www.suomengolfseniorit.fi) **- Golfbox kilpailukalenteri**. Ilmoittautuminen avautuu 3 viikkoa ennen kilpailua klo 8.00 ja päättyy viikkoa ennen kilpailun alkua klo 18.00. Ilmoittautumisessa tarvitaan tunnukset: **Käyttäjänimi;** FI-oman seuran numero-oma jäsennumero seurassa (kaikki löytyvät eBirdie jäsenkortista) esim; FI-36-2051 **Salasana;** oma syntymäaika esim. 051040.

Anna sähköpostiosoite ja kännykkänumero, jos ohjelma pyytää, niin saat lähtöaikatiedot automaattisesti. Tarkista että oma nimesi tulee pelaajalistalle. Tasoitukset otetaan kilpailupäivän aamuna keskusrekisteristä. Pelaajan on hoidettava, että tasoitus on oikein oman golfseuran tiedostossa. Pelaaja on itse vastuussa tasoituksen oikeellisuudesta. Väärällä tasoituksella pelaaminen aiheuttaa kilpailusta hylkäämisen myös jälkikäteen HCP-sarjan osalta.

LÄHTÖLUETTELO JA TULOKSET

Lähtölistat julkaistaan 6 pv ennen kilpailua klo 18.00 mennessä viimeistään SGS;n Golfbox kilpailukalenterissa.

OSALLISTUMISMAKSU

Kilpailumaksu on 53 €. Kilpailumaksu on maksettava ennen kilpailukierrosta caddiemasterin toimistoon. Kilpailumaksu sisältää lounaan.

HARJOITUSKIERROS

Harjoituskierroksen maksu on arkisin ja viikonloppuna 35 €. Harjoituskierroksen voi pelata, kun pelaaja on ilmoittautunut kilpailuun. Tiiajat harjoituskierrokselle varataan caddiemasterilta p. 050 441 9420

PALKINNOT

Palkinnot postitetaan kilpailujen jälkeen voittajille. Palkinnonsaajien nimet ilmoitetaan kilpailun jälkeen sähköpostitse ja voittajien on vahvistettava tarkka osoitteensa kentän caddiemasterille kilpailun jälkeen. Palkintoina jaetaan lahjakortteja osanottajamäärän mukaan.

**TERVETULOA TAMMER GOLFIIN!**